Ku vemi

"Ku vemi?" është gazetë e përjavshme e drejtuar nga Salih Çeka në vitin 1924. 10 numrat e parë janë botuar në Elbasan dhe më pas është transferuar në Tiranë ku u botuan dhe 10 numra të tjerë. U rendit ndër gazetat më përparimtare të kohës të cilat luftuan për demokratizimin e arsimit që ai të ishte laik e të drejtohej nga shteti. Shkrimet e saj më së shumti janë nënshkruar nga vetë drejtuesi i gazetës. Në gazetë ka dhe shkrime të nënshkruara nga P. Pogoni, Lumo Skëndo, Aleksandër Xhuvani etj. 
parapamje|Gazeta "Ku vemi?" 

 Programi 
Në programin e saj të paraqitur në numrin e parë thuhej se kjo gazetë do të ishte e pavarur dhe do të udhëhiqej nga e drejta dhe e vërteta. Kjo gazetë mbajti anën e forcave demokratike që realizuan Lëvizjet e Qershorit 1924 dhe mbështeti luftën e tyre për çrrënjosjen e mbeturinave të feudalizmit.

 Përmbajtja 
Gazeta ka rubrika të ndryshme, ku ajo më kryesorja trajton problemet politike të kohës. Një vëmendje të veçantë kanë problemet arsimore. Rubrika "Sqimet e plakës" me anë të ironisë dhe satirës mishëron zgjuarsinë dhe mençurinë popullore në lidhje me plagët e shoqërisë, qeverisë dhe abuzimet në kurriz të popullit. 

 Të tjera 
Në fondin e bibliotekës publike "Qemal Baholli" Elbasan gjenden të gjithë numrat e kësaj gazete.

 Referime 
Kategoria:Gazeta në Shqipëri
Kategoria:Gazeta në gjuhën shqipe
Kategoria:Gazeta të shuara